
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  

privind aprobarea participării Consiliului Local al Municipiului Focşani în calitate de                    co-organizator a Olimpiadei Naţionale de Limba Franceză, care se va desfăşura 

 în perioada 2-6 aprilie 2013 

              Consiliul Local al Muncipiului Focşani, judeţul Vrancea, întrunit în şedinţă ordinară;

· Analizând proiectul de hotărâre iniţiat de consilierii locali: Balaban Elena Luminiţa şi Trofin Tudorel – Daniel, prin care se propune aprobarea participării Consiliului Local al Municipiului Focşani în calitate de co-organizator a Olimpiadei Naţionale de Limba Franceză, care se va desfăşura  în perioada 2-6 aprilie 2013, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr.11410/ 28.02.2013;
· Văzând avizul favorabil al Comisiei de buget şi administraţie publică ;
· Având în vedere adresa nr.388/25.02.2013 transmisă de Colegiul Naţional „UNIREA” Focşani, înregistrată la nr.10533/25.02.2013, adresa Inspectoratului Şcolar Judeţean Vrancea nr.774/25.02.2013  şi adresa MECTS nr.52561/01.08.2012; 
· În conformitate cu prevederile Ordinului MECTS nr. 3035/2012 privind aprobarea Metodologiei-cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare
· În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art.1 (1) Se aprobă participarea Consiliului Local al Municipiului Focşani în calitate de                    co-organizator a Olimpiadei Naţionale de Limba Franceză, care se va desfăşura  în perioada 2-6 aprilie 2013,  în sensul alocării din bugetul local al Municipiului Focşani pe anul 2013 a sumei de 40 mii lei, sumă care va fi utilizată pentru cazare şi masă .

                         (2) Suma prevăzută la art 1 va fi alocată prin bugetul propriu al Colegiului Naţional „Unirea” Focşani, de la capitolul bugetar 65.02.04.02 „Învăţământ secundar superior”, articolul bugetar 20.30.30 -„Alte cheltuieli cu bunuri şi servicii”.

              Art. 2 Fondurile prevăzute la art.1, vor fi cuprinse în bugetul local al Municipiului Focşani pe anul 2013, la Colegiul Naţional „UNIREA” Focşani.

              Art. 3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Serviciul comunicare şi Colegiul Naţional „Unirea” Focşani.
       PREŞEDINTE DE ŞEDINŢĂ, 

                                                                                   CONTRASEMNEAZĂ:
             Trofin Tudorel- Daniel                                          SECRETARUL MUNICIPIULUI 

                                                                                                                    FOCŞANI

          Corhană Eduard Marian  
Municipiul Focşani, 28 martie 2013                                                      

